
[bookmark: _Hlk164698565]Ieinteresētajiem piegādātājiem
Par atklātu konkursu “Durbes pils kalpu mājas
atjaunošanas darbi Tukumā” (iepirkuma identifikācijas Nr. TNP 2026/5)
     
	Atklāta konkursa “Durbes pils kalpu mājas atjaunošanas darbi Tukumā” (iepirkuma identifikācijas Nr. TNP 2026/5) (turpmāk – Konkurss) organizēšanai pilnvarotā iepirkuma komisija (turpmāk – Komisija) informē, ka ir saņēmusi ieinteresēto piegādātāju jautājumus par Konkursu un sniedz atbildes uz uzdotajiem jautājumiem:

	Nr.
	Ieinteresētā piegādātāja jautājumi
	Iepirkumu komisijas atbilde

	1.
	Izskatot tehniskajā specifikācijā, būvprojekta dokumentācijā un finanšu piedāvājumā
norādīto informāciju, neatrodam kādā apjomā nepieciešams veikt lokālajās tāmēs Nr.
1-2, 1-3, 1-4, 1-5 un 1-6 uzskaitītos darbus. 
	Katrā no lokālajām tāmēm 1-2, 1-3, 1-4, 1-5 un 1-6 ir iekļauta pozīcija “Projekta dokumentācijas detalizācija”.  Projekta dokumentācijas detalizācijas ietvaros jāparedz būvizstrādājumu parametru noteikšana.

	2. 
	Neatrodam arī būvizstrādājumu
parametrus (izņemot lokālajā tāmē Nr. 1-6 norādītās santehnikas iekārtas). Kā
piemēram EL sadaļa, lokālā tāme Nr. 1-4:
a) poz. Nr. 1 “Gaismekļu un esošās elektroinstalācijas demontāža atjaunojamajās
telpās”, daudzums – 1 sist. – ar ko saprotamas atjaunojamās telpas? Tās, kur veicama
starpsienu demontāža? Vai pie atjaunojamām telpām pieskaitāmas arī tās, kur
nepieciešams veikt ailu aizmūrēšanu un/vai paplašināšanu, tai skaitā ārsienās esošo
ailu? Ņemot vērā to, ka rasējumos nav norādītas projekta robežas, formāli visas telpas
uzskatāmas par atjaunojamām.
	Visas telpas, kurās paredzēti iekšējā iedalījuma grozījumi, t.sk. ailu aizmūrēšana un/vai paplašināšana, kā arī ārsienās esošo ailu izmaiņas ir uzskatāmas par atjaunojamajām telpām.

	3.
	b) poz. Nr. 2 “Elektroinstalācijas darbi” daudzums 1 sist. – kurās telpās šie darbi
jāveic? Vai, piemēram, kabeļu izbūve jāveic tikai konkrētās telpas robežās vai līdz
sadalnei? Lokālā tāmē norādīta vienīgi gaismekļu montāža. Vai tas nozīmē, ka jaunie
kabeļi jāizbūvē līdz gaismekļiem vai arī līdz slēdžiem un rozetēm? Kas ietilpst zem
“elektroinstalācija”? Vai slēdži un rozetes nav jāmaina?
	Telpu atjaunošanā ietverama arī elektroinstalācijas atjaunošana, t.sk. spēka tīkla un apgaismojuma tīkla, kā arī jaunu rozešu un slēdžu montāža.

	4.
	c) poz. Nr. 3 “Gaismekļu montāža” un poz. Nr. 4 “Ūdenssildītāju montāža” – lūdzam norādīt parametrus!
	Projekta dokumentācijas detalizācijas ietvaros jāparedz būvizstrādājumu parametru noteikšana.

	5.
	d) poz. Nr. 5 “Projekta dokumentācijas detalizācija” – lūdzam precizēt, kāda veida
dokumentācijas izstrāde šajā pozīcijā jāparedz?
	Katrai no attiecīgajām inženiersadaļām – apkurei, ventilācijai, iekšējiem elektrotīkliem un iekšējiem ūdensvada un kanalizācijas tīkliem, kā arī vājstrāvu tīkliem lokālajās tāmēs jāiekļauj projekta dokumentācijas izstrāde.

